Gedagte vir die dag: Jy kan kragtige dinge doenFoto: pixabay.com Ek is die druiwestok, julle is die lote. Wie aan My verbonde bly en Ek aan hulle, dra baie vrugte, want sonder My kan julle niks doen nie. (Johannes 15:5) In God sal ons kragtige dade doen. (Psalm 60:14, Bybel in Afrikaans 1933/1953) Die mees basiese betekenis van om iets te bereik is om iets klaar te maak, of dit nou is om die skottelgoed te was of die Wêreldbeker te verower. Die Bybel beskryf verskeie meetbare dinge wat bereik is, maar dit beklemtoon ook geestelike mylpale, wat ons so dikwels miskyk. Geestelike mylpale is dinge soos ’n aktiewe gebedslewe, volwassenheid in die geloof, om vir ’n medemens van redding deur Jesus te vertel, om versoeking te oorkom of iemand te bemoedig. God belowe dat hierdie soort dade die grootste impak op die wêreld het en die grootste beloning inhou. Wat gaan jy vandag probeer bereik?